थाईपुसम
थाईपुसम उत्सव एक हिंदू त्यौहार है जो दक्षिण भारत के तमिल समुदाय द्वारा मनाया जाता है। यही नहीं, थाईपुसम उत्सव केवल भारत में ही नहीं बल्कि यूएसए, श्रीलंका, अफ्रीका, थाईलैंड जैसे अन्य देशों में भी तमिल समुदाय द्वारा मनाया जाता है। थाईपुसम उत्सव में भगवान मुरुगन की पूजा की जाती है। थाई पुसम उत्सव तमिल समुदाय का प्रमुख त्योहार है। यह त्योहार किसी मेले से कम नहीं होता। थाईपुसम उत्सव हर वर्ष थाई के तमिल महीने में पूर्णिमा पर मनाया जाता है जो अंग्रेजी कैलेंडर के जनवरी-फरवरी महीने में आता है। पुसम शब्द, एक तारा को संदर्भित करता है जो इस त्योहार के समय अपनी उच्चतम स्थिति में होता है। इस वर्ष थाईपुसम उत्सव 21 जनवरी सोमवार से 8 फरवरी शनिवार तक मनाया जाएगा।